**Էրժեբետ Բյոշկե Շիմոն** (հունգ.՝ Simon Böske (Erzsébet), փետրվարի 15, 1909(1909-02-15), Keszthely, Զալա շրջան, Հունգարիայի թագավորություն, Ավստրո-Հունգարիա - հոկտեմբերի 28, 1970(1970-10-28), Բուդապեշտ, Հունգարական Ժողովրդական Հանրապետություն), հունգարացի մոդել, «Միսս Հունգարիա 1929» և «Միսս Եվրոպա 1929» գեղեցկության մրցույթների հաղթող։ Եղել է Հունգարիայից «Միսս Եվրոպա» մրցույթի առաջին ներկայացուցիչը։

Կենսագրություն
--------------

Շիմոնը ծնվել է հրեա բժիշկների ընտանիքում, մանկուց սովորել է անգլերեն և գերմաներեն, դպրոցում եղել է սիրողական դերասանական խմբի անդամ, 16 տարեկանում դարձել է գեղեցկության մրցույթերի հաղթող։ 1929 թվականի հունվարին Էրժեբետ Շիմոնը դարձել է առաջին «Միսս Հունգարիա» մրցույթի հաղթող, որին մասնակցել է 217 աղջիկ։

1929 թվականի փետրվարի 8-ին նա Փարիզում դարձել է «Միսս Եվրոպա» մրցույթի հաղթող։ Մրցույթին մասնակցել է 18 երկրի ներկայացուցիչ։

Փարիզում տարած հաղթանակից հետո նրան ընդունել են Մոնակոյի արքայազնը և Ֆրանսիայի նախագահը։ Ֆրանսիայում նա մասնակցել է բազմաթիվ միջոցառումների, ինչպես նաև ստացել է կինոյում նկարահանվելու մի քանի առաջարկներ, սակայ նա մերժել է այդ առաջարկները։ Նրա հաղթանակը նշվել են նաև Վիեննայում։ Հայրենիքում նրան դիմավորել են խանդավառությամբ։

1929 թվականի մարտին մի խումբ հակասեմական ուսանողներ հավաքվել են նրա տան առջև և բողոք ներկայացրել, որ հրեական ծագմամբ ներկայացրել է երկիրը գեղեցկության մրցույթում։ Հակասեմական ուսանողները նրան ենթարկել են ճնշումների և համարել են անարժան։ Այդ ճնշումներից ելնելով նա հրաժարվել է մեկնել Գալվեստոն (Տեխաս), որտեղ 1929 թվականի ապրիլին պետք է տեղի ունենար «Միսս Տիեզերք» մրցույթը։

Հետագայում Շիմոնը հրաժարվել է մասնակցել մրցույթներին, ինչպես նաև չի օգտվել դերասանուհի դառնալու ընձեռած հնարավորություններից։

Ամուսնացել է Պալ Բրամերի հետ, որը Բուդապեշտում զբաղվել է տեքստիլի մեծածախ առևտրով։ Նրանց ամուսնությունը երկար չի տևել։ Ամուսնալուծությունից հետո նա ամուսնացել է Բուդապեշտի կատակերգության թատրոնի գեղարվեստական ղեկավար Դանիել Յոբի հետ։ Երկրորդ համաշխարհային պատերազմի տարիներին ամուսինները թաքնվել են Բուդապեշտում։ Դանիելը արտաքսվել է, իսկ Շիմոնը վերապրել է Հոլոքոստը։

Էրժեբետ Շիմոնը մահացել է 1970 թվականի հոկտեմբերի 28-ին, Բուդապեշտի հրեական գերեզմանատանը, երկրորդ ամուսնու կողքին։

Ծանոթագրություններ
------------------

1. ↑  "Когда прошел первый конкурс красоты". *«Парламентская газета»*. Արխիվացված է the original 2021 թ․ հունվարի 15-ին. Retrieved 2021 թ․ ապրիլի 5. `{{cite web}}`: Unknown parameter `|deadlink=` ignored (`|url-status=` suggested) (help)
2. ↑  *Zoltán Oszkár Szőts* Az elsõ világháború és a magyar–horvát unió felbomlása Bajza József publicisztikájában // *Belvedere Meridionale*. — 2017. — В. 3. — Т. 29. — С. 75–89. — ISSN 1419-0222. — doi:10.14232/belv.2017.3.6
3. ↑  *Mark Traa,* De mooiste van het land (Amsterdam, 2015; электронная книга без пагинации). Google Books Archived 2021-09-17 at the Wayback Machine.
4. ↑  "Страшная сила: Какими были ранние конкурсы красоты". *birdinflight*. Արխիվացված է the original 2021 թ․ հունիսի 13-ին. Retrieved 2021 թ․ ապրիլի 5. `{{cite web}}`: Unknown parameter `|deadlink=` ignored (`|url-status=` suggested) (help)
5. ↑  *Louise O. Vasvári,* Böske Simon, Miss Hungaria and Miss Europa (1929): Beauty Pageants and Packaging Gender, Race, and National Identity in Interwar Hungary Archived 2021-09-17 at the Wayback Machine.(անգլ.), *Hungarian Cultural Studies*, 12 (2019), pp. 193—238.

Արտաքին հղումներ
----------------

* Simon Böske, az első magyar szépségkirálynőArchived 2021-02-25 at the Wayback Machine.(հունգարերեն)
* Simon BöskeArchived 2021-05-09 at the Wayback Machine.(հունգարերեն)